Вăйă каçĕ

**Тĕллевĕ:**  ачасене тăван чĕлхене юратса вĕренме хавхалантарасси, халăх традицийĕсене упрама, чĕлхе илемĕпе пуянлăхне туйма, вĕсен пĕлĕвне ÿстерме пулăшасси.

**Уява хутшӑнакансем:** пусламăш класри ачасем.

Ертсе пыракан: Ырӑ кун пултăр, ачасем!Паян пысăк уяв - Тăван чĕлхе кунĕ.

1. Сарă кун ҫĕршывĕ

Илĕртет чуна,

Кам унта çул хывĕ?

Курнă кам ăна?

1. Пурăнаççĕ варлă,

Выляса- кулса,

куçĕсем кăварлă

Çутă та таса.

Чăвашла паян юрлатпăр,

Чăвашла сăвă калатпăр,

Чăвашла тум тăхăнатпăр,

Выляма кĕҫех тухатпăр.

*«***Атьӑр вăйă пуҫлар-и?» композици**

Ачасем вăйă уҫланкине пĕрин хыҫҫăн тепри утать.

1 ача(чĕнсе): Эп чĕнетĕп выляма

Йышăнăр йыхравăма,

Йышăнăр ман салама

Килĕр, килĕр выляма.

1. Атя, Ванюк, урама

Унта сана кĕтеςςĕ,

Миша, Анна, Хĕветле

Вылямашкăн чĕнеççĕ.

Малтан выляр лашалла,

Унтан вара хурчкалла,

Кайран эпир ушкăнпа

Вăйă карти тăвăпăр.

Арҫын ача: Халь пĕрле выляр- и,

Шавлă ушкăн пулар-и?

Вăйă картине тăрар,

Выляма часрах пуςлар.

**Пĕр хĕр ача шут сăвви калать:**

- Урам урлă курница,

Курницара сар ача.

Мĕн тăватăн сар ача?

- Хитре шăхлич калатăп

- Хитре шăхлич каличчен

Кил иксĕмĕр выльăпăр.

Хĕр ача: Халĕ айтăр-ха татах выляса илер. Эпĕ- хурчка, эсĕ – чăххи, ыттисем- чĕпписем.

**«Хурчкалла» вăйă**

(Хурчка пĕр ачине тытать.)

- Мĕн тутаратпăр?

Хĕр ача: Ачасем, айтăр, айтăр **«Ылтăн алăкла»** вылятпăр.

Ылтăн, ылтăн алăксем

Кăлармаҫҫĕ яланах,

Малтан вĕсем уҫлаҫҫĕ

Кайран ак хупăнаҫҫĕ,

1,2,3

Алăксем хупăнчĕҫ.

Ачасем: …… Мĕн тутаратпăр?

- Эпир сире юрă юрласа паратпăр.

Ертӳҫĕ: Ванюк, питĕ маттур.

(Тепĕр вăйă выляма мăшăр тумалла, ҫавăнпа хĕр ачасем машăр тума ҫак юрра юрлаҫҫĕ, мăшăрĕсене тупаҫҫĕ).

Ким чечек, ким чечек

Килме кура пĕр кура.

Сала, сала, салашки

Эс те яш, эп те яш

Кил иксĕмĕр пĕр пулар,

Çеруш! (пурте мăшăрсемпе)

Ача:«Сик, сик кĕтесле» выряр.

Сик, сик кĕтес

Сик, кĕтес

Сикмесĕрех пĕр кĕтес.

Малти кĕтес, кайри кĕтес,

Мана пуласси хăш кĕтес

Сик, кĕтес!

Хĕр ача: Паян ҫитĕ выляса

2 ача: Паян ҫитĕ выляса

Пире килте кĕтеҫҫĕ,

Ыран каллех тухăпăр

Шавлă вăйă выльăпăр.

**«Çěрě памалла»** вăйă та выляма юрататтăмăр. Хěр-тантăшсем йěркипе ларса тухаттăмăр та ертсе пыраканě çěрě валеçетчě. Çěррине пěрне çеç парать. Вара вěçěнче ларакан ача патне пырать те аллине çапать. «Çěрě камра?»-тесе ыйтать. Лешě хуравлать. Тěрěс каласан вăл çěрě валеçекен вырăнне йышăнать, пěлеймесессěн хăй вырăнěнчех юлать, вăйă малалла тăсăлать.

**«Кӗт-кӗтесле»** выляни ҫинчен каласа пачӗ. Ҫулла – пурара, хӗлле пӳртре вылянӑ.  
Пиллӗкӗн выляҫҫӗ. Тӑваттӑшӗ пӗрер кӗтесре тӑрать, пӗри- хуралта (варринче). Варринчи хушсан, вылякансем хӑй кӗтесӗсенчен тухса тепӗр кӗтес патне чупаççě. Ҫав хушӑра варринче тӑраканӗ те вырӑн тупма тӑрӑшать. Кам кӗтессӗр юлать, вӑл – хуралҫӑ.

**«Суккӑр такалла»** вӑййа ачасем халӗ те хушӑран вылякалаҫҫӗ, анчах та сӑвӑ каламаҫҫӗ. Эпир сӑвӑ-такмак каласа выляттăмăр. Пěр-пěр ачан куçне тутăрпа çыхаттăмăр та «Тан-тан, тан алӑк, ҫыртма йӗмлӗ ачасене тӗпелелле ан ирттер!» тесе вăййа тытăнаттăмăр. Эх, пуçланатчě вара çуйхашу- кăшкăрашу! Шыраканě аллисене сарса хăвалать, пěри пěр еннелле, тепри – тепěр еннелле чупаççě. Пуçтахраххисем «суккăр такана» е çурăмěнчен, е аллинчен пырса сěртěнеççě. Правуртараххи айккинелле тарса хăтăлать, пăрăнса ěлкěрейменни тыткăна лекет. Тытнӑ ача кам иккенне хыпашласа пӗлмелле», – терě анне.

**Ертӳҫĕ:** Тǎван чĕлхе – атте-анне чĕлхи. Ашшĕ-амǎшне хисеплекен çын тǎван чĕлхене те хисеплĕ, нихǎçан та, нимĕнпе те улǎштараймĕ. Вăйăри сăвă-такмак пире аттепе анне чěлхине юратма, ăна упрама вěрентет.